dh-unibe/image-text_koenigsfelden-charters-post-1500 huggingface dataset:
Allen, die disen brief sehent oder hoͤrent lesen, ✳ kùnde ich, Marchwart Trutman, ✳ burger ze Lucerren, ✳ und verjihe, ✳ daz ich einen zehenden,
gelegen ze Hentschinkon, ✳ ze Tottinkon ✳ und ze Otwiszingen, ✳ der min recht erbe waz von dem gotzhuse ze Sekkingen, ✳ han verkoͧfet
und ze koͧfenne gegeben ✳ dien erwirdigen froͧwen, ✳ der ✳ ✳ abbtischin und dem convente ze Kûnigsvelden, ✳ umb achzig march
guͦtes silbers, ✳ der ich von in volleklich gewert bin ✳ und ich in minen nutz enphangen han. ✳ und han den selben zehenden uf gegeben
mit allen minen kinden ✳ an des erberen mannes hant ✳ Dyetriches von Lentzburg, ✳ der vollen gewalt hatte ✳ von dem selben gotzhuse
von Sekkingen, ✳ den selben zehenden von mir uf ze nemenne ze des vor geschribenen gotzhuses handen ze Kùnigesvelden. ✳ diz beschach,
da ze gegene waren: ✳ Heinrich der Stanner, ✳ Burchart von Garten, ✳ Johans von Sempach, ✳ Heinrich von Sewelisberg, ✳ Ruͦdolf von ✳ Aa, ✳
Uͦlrich von Eych, ✳ Wernher von Greppon ✳ und ander erber lùte gnuͦge. ✳ und har uber ze einem urkùnde ✳ han ich min ingesigel
an disen offennen brief gehenket, ✳ der gegeben wart ze Lucerren, ✳ an dem nehsten zystage nah sant Agathen tage, ✳ do man zalte
von gottes gebùrte drizehen hundert jar, ✳ dar nah in dem ein und zwenzigosten jare. ✳
vō Lùcern
Königsf. 73
K
H ✳ 40 ✳
Staatsarchiv
AARGAU
dˀ ✳ v ✳
wist j koùff und übergebùng ✳ brieff ✳ vō Trùttmans
zechend₎ ✳ zuͦ Ottwissing₎ ✳
Hendtschick₎ ✳ und Tottick₎ ✳
des Trùt manz zehent
Nͦ✳ 1 ✳
in Hentzschikon in Totikon ✳ in Otwissing₎
ꝓ decīa Trutmāni
dˀ ✳ v ✳ convent
Q q